ಎಪಾಕ್ಸಿ ರಾಳವು ಎಪಾಕ್ಸೈಡ್ ಪುಂಜಗಳ ಪಟುತ್ವದ ಆಧಾರದ ಮೇಲೆ ನಿರ್ಮಿತವಾದ ಉಷ್ಣದಿಂದ ಘನೀಭೂತವಾಗುವ (ಥರ್ಮೊಸೆಟ್ಟಿಂಗ್) ರಾಳ.

ಎಪಾಕ್ಸಿ ರಾಳಗಳ ಬಗೆಗಳು 
೧. ಔದ್ಯೋಗಿಕವಾಗಿ ಎಪಿಕ್ಲೊರೋಹೈಡ್ರಿನ್ ಮತ್ತು ಬಿಸ್‌ಫೀನಾಲ್ A ಗಳ ಸಂಸ್ಕರಣದಿಂದ ತಯಾರಾಗುವ ರಾಳ ಹೆಚ್ಚು ಬಳಕೆಯಲ್ಲಿದೆ. ಆರೋಮ್ಯಾಟಿಕ್ ಸಂಯುಕ್ತವಾದ A ಬದಲು ಗ್ಲಿಸರಾಲ್ ಮುಂತಾದ ಆಲಿಫ್ಯಾಟಿಕ್ ಪಾಲಿಯಾಲುಗಳನ್ನು [ಒಂದಕ್ಕಿಂತ ಹೆಚ್ಚು ಸಂಖ್ಯೆಯ (OH) ಗುಂಪುಳ್ಳ ಆಲ್ಕೊಹಾಲ್] ಉಪಯೋಗಿಸಬಹುದು.

ಇಂಥ ರಾಳಗಳ ಕೊನೆಯಲ್ಲಿ ಗ್ಲೈಸಿಟೈಲ್ ಈಥರ್ –O—CH2-CH2O-CH2-- ಗಳಿರುತ್ತದೆ. ಇವುಗಳಲ್ಲಿ (OH) ಪುಂಜಗಳ ಸಂಖ್ಯೆಯೂ ಹೆಚ್ಚು. ಇವನ್ನು ಅಮೀನುಗಳಿಂದ ಪಕ್ವಮಾಡಬಹುದು (ಕ್ಯೂರ್).

೨. ಕುರ್ ಅಸಿಟಿಕ್ ಆಮ್ಲದಿಂದ (CH3CO.O.OH) ಉತ್ಕರ್ಷಿತವಾದ ಬಹುಓಲಿಫಿನುಗಳಿಂದ ಬಳಕೆಯಲ್ಲಿರುವ ಇನ್ನೊಂದು ಬಗೆಯ ಎಪಾಕ್ಸಿರಾಳಗಳು ತಯಾರಾಗುತ್ತವೆ. ಈ ಅಣುಗಳ ಕೊನೆಯಲ್ಲಿಯೂ ಒಳಭಾಗದಲ್ಲಿಯೂ ಅನೇಕ ಎಪಾಕ್ಸೈಡ್ ಗುಂಪುಗಳಿವೆ. ಇವನ್ನು ಅನ್‌ಹೈಡ್ರೈಡುಗಳಿಂದ (ತಮ್ಮ ಘಟಕಗಳಿಂದ ನೀರಿನ ಅಂಶಗಳನ್ನು ಕಳೆದುಕೊಂಡಿರುವ ಅಣುಗಳು) ಪಕ್ವಮಾಡಬಹುದಾದರೂ ಹೆಚ್ಚಿನ ಉಷ್ಣತೆಯನ್ನು ಒದಗಿಸಬೇಕಾಗುವುದು.

ಇತರ ವಿವರಗಳು 
ಮಾರುಕಟ್ಟೆಯ ದೃಷ್ಟಿಯಿಂದ ಈ ಎರಡು ತರಹೆಯ ರಾಳಗಳನ್ನು ಅನೇಕ ಬಗೆಯ ಮಾರ್ಪಾಟುಗಳಿಗೆ ಗುರಿಮಾಡಲಾಗಿದೆ. ಈ ರಾಳಗಳಿಗೆ ಅಗ್ನಿ ನಿರೋಧಕ ಗುಣಗಳನ್ನು ಕೊಡಲು ಕ್ಲೋರೋಬಿಸ್‌ಫಿನಾಲ್ A ಯನ್ನು ಉಪಯೋಗಿಸುತ್ತಾರೆ. ಎಪಾಕ್ಸಿನೋವೋಲಾಕ್ ರಾಳಗಳನ್ನು ಎಪಿಕ್ಲೋರೋಹೈಡ್ರಿನ್ ಮತ್ತು ಫೀನಾಲ್ ಫಾರ್ಮಾಲ್ಡೀಹೈಡುಗಳ (ನೋವೋಲಾಕ್) ಪ್ರತಿಕ್ರಿಯೆಯಿಂದ ಪಡೆಯುತ್ತಾರೆ. ಈ ಬೃಹದಣುಗಳಲ್ಲಿ ಎಪಾಕ್ಸೈಡ್ ಗುಂಪು ಪುನರಾವೃತ್ತಿಗೊಳ್ಳುವುದರಿಂದ ಇವು ಎಪಿಕ್ಲೋರೋಹೈಡ್ರಿನ್ ರಾಳಗಳಿಗಿಂತ ಹೆಚ್ಚಿನ ಮಟ್ಟದಲ್ಲಿ ಉಷ್ಣವನ್ನು ತಡೆದುಕೊಳ್ಳಬಲ್ಲವು. ಆದ್ದರಿಂದ ಇವು ಉತ್ತಮದರ್ಜೆಯ ಅಂಟುಪದಾರ್ಥಗಳು (ಅಡ್ಹೇಸ್ಯೂಸ್).

ರಾಸಾಯನಿಕ ಪಟುತ್ವವುಳ್ಳ ಎಪಾಕ್ಸಿರಾಳಗಳು, ಸುಭದ್ರವಾದ ಅಡ್ಡಬಂಧಗಳಿರುವ (ಕ್ರಾಸ್ ಲಿಂಕೇಜಸ್), ಬಹ್ವಣು ಪಂಜರಗಳನ್ನು ರಚಿಸುತ್ತವೆಯಾದ್ದರಿಂದ ಇವು ಗಡುಸಾಗಿವೆ. ಉತ್ತಮದರ್ಜೆಯ ಅಂಟುವಸ್ತುಗಳು ರಾಸಾಯನಿಕ ಕ್ರಿಯೆಗಳಿಂದ ಹಾನಿಹೊಂದುವುದಿಲ್ಲ; ತುಕ್ಕು ಹಿಡಿಯುವುದಿಲ್ಲ. ಘನೀಭೂತವಾಗಿ ಪಕ್ವವಾಗುವುದರಿಂದ ಹೊರಹೊರಡುವ ವಸ್ತುಗಳ ಅಥವಾ ಅನಿಲಗಳ ಸಮಸ್ಯೆ ಇರುವುದಿಲ್ಲ. ಆದ್ದರಿಂದ ಎರಕಹೊಯ್ಯುವಾಗ ಶೂನ್ಯಪ್ರದೇಶಗಳ ಅಥವಾ ಅನಿಲದ ಗುಳ್ಳೆಗಳ ಬಂಧಕವಿಲ್ಲದೆ ದೊಡ್ಡ ಪ್ರಮಾಣದಲ್ಲಿ ಅಚ್ಚುಗಳನ್ನು ತಯಾರಿಸಬಹುದು. ಎರಕಹೊಯ್ದ ತರುವಾಯ ಕುಗ್ಗುವುದೂ ಇಲ್ಲ.

ಉಪಯೋಗಗಳು 
ಮನೆಯಲ್ಲಿ ಉಪಯೋಗಿಸುವ ಸಲಕರಣೆಗೆ ಮೇಲ್ಮೈ ಲೇಪನೆಗೆ, ಅಂಟುಪದಾರ್ಥಗಳಂತೆ, ಟ್ಯಾಂಕುಗಳು, ಕೊಳವೆಗಳು, ವಿಮಾನದ ಭಾಗಗಳೂ-ಅದರಲ್ಲೂ ಲೋಹ, ಗಾಜು ಮತ್ತು ಪಿಂಗಾಣೀವಸ್ತುಗಳ-ಪದರಗಳನ್ನು ಜೋಡಿಸಲು, ಲೋಹಗಳನ್ನು ರೂಪಿಸುವ ಆಯುಧಗಳನ್ನು ಮತ್ತು ಅಚ್ಚುಗಳನ್ನು ಎರಕಹಾಕಲು, ವಿದ್ಯುತ್ ಸಲಕರಣೆಗಳನ್ನು ಹೊದಿಸಲು (ಎನ್‌ಕ್ಯಾಪ್ಸುಲೇಟ್) ಉಪಯೋಗಿಸುತ್ತಾರೆ. ಗಾಜಿನ ನೂಲೆಗಳ ಒತ್ತಾಸೆಯನ್ನು ಕೊಟ್ಟು ಒತ್ತಡ ಪಾತ್ರೆಗಳು (ಪ್ರೆಶ್ಯರ್ ವೆಸಲ್ಸ್), ರಾಕೆಟ್ಟಿನ ಕವಚ, ನೆಲಗಳ ಮತ್ತು ಗೋಡೆಗಳ ಮೇಲ್ಮೈ ವಸ್ತುವಾಗಿ ಮತ್ತು ನ್ಯೂಟ್ರಾನುಗಳಿಂದ ರಕ್ಷಿಸುವ ಕವಚವಸ್ತುವಾಗಿಯೂ ಉಪಯೋಗವಾಗುತ್ತವೆ.

ಉಲ್ಲೇಖಗಳು 

ರಾಳಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
èpāksi rāḻavu èpāksaiḍ puṃjagaḻa paṭutvada ādhārada melè nirmitavāda uṣṇadiṃda ghanībhūtavāguva (tharmòsèṭṭiṃg) rāḻa.

èpāksi rāḻagaḻa bagègaḻu 
1. audyogikavāgi èpiklòrohaiḍrin mattu bis‌phīnāl A gaḻa saṃskaraṇadiṃda tayārāguva rāḻa hèccu baḻakèyallidè. āromyāṭik saṃyuktavāda A badalu glisarāl muṃtāda āliphyāṭik pāliyālugaḻannu [òṃdakkiṃta hèccu saṃkhyèya (OH) guṃpuḻḻa ālkòhāl] upayogisabahudu.

iṃtha rāḻagaḻa kònèyalli glaisiṭail īthar –O—CH2-CH2O-CH2-- gaḻiruttadè. ivugaḻalli (OH) puṃjagaḻa saṃkhyèyū hèccu. ivannu amīnugaḻiṃda pakvamāḍabahudu (kyūr).

2. kur asiṭik āmladiṃda (CH3CO.O.OH) utkarṣitavāda bahuoliphinugaḻiṃda baḻakèyalliruva innòṃdu bagèya èpāksirāḻagaḻu tayārāguttavè. ī aṇugaḻa kònèyalliyū òḻabhāgadalliyū aneka èpāksaiḍ guṃpugaḻivè. ivannu an‌haiḍraiḍugaḻiṃda (tamma ghaṭakagaḻiṃda nīrina aṃśagaḻannu kaḻèdukòṃḍiruva aṇugaḻu) pakvamāḍabahudādarū hèccina uṣṇatèyannu òdagisabekāguvudu.

itara vivaragaḻu 
mārukaṭṭèya dṛṣṭiyiṃda ī èraḍu tarahèya rāḻagaḻannu aneka bagèya mārpāṭugaḻigè gurimāḍalāgidè. ī rāḻagaḻigè agni nirodhaka guṇagaḻannu kòḍalu klorobis‌phināl A yannu upayogisuttārè. èpāksinovolāk rāḻagaḻannu èpiklorohaiḍrin mattu phīnāl phārmālḍīhaiḍugaḻa (novolāk) pratikriyèyiṃda paḍèyuttārè. ī bṛhadaṇugaḻalli èpāksaiḍ guṃpu punarāvṛttigòḻḻuvudariṃda ivu èpiklorohaiḍrin rāḻagaḻigiṃta hèccina maṭṭadalli uṣṇavannu taḍèdukòḻḻaballavu. āddariṃda ivu uttamadarjèya aṃṭupadārthagaḻu (aḍhesyūs).

rāsāyanika paṭutvavuḻḻa èpāksirāḻagaḻu, subhadravāda aḍḍabaṃdhagaḻiruva (krās liṃkejas), bahvaṇu paṃjaragaḻannu racisuttavèyāddariṃda ivu gaḍusāgivè. uttamadarjèya aṃṭuvastugaḻu rāsāyanika kriyègaḻiṃda hānihòṃduvudilla; tukku hiḍiyuvudilla. ghanībhūtavāgi pakvavāguvudariṃda hòrahòraḍuva vastugaḻa athavā anilagaḻa samasyè iruvudilla. āddariṃda èrakahòyyuvāga śūnyapradeśagaḻa athavā anilada guḻḻègaḻa baṃdhakavilladè dòḍḍa pramāṇadalli accugaḻannu tayārisabahudu. èrakahòyda taruvāya kugguvudū illa.

upayogagaḻu 
manèyalli upayogisuva salakaraṇègè melmai lepanègè, aṃṭupadārthagaḻaṃtè, ṭyāṃkugaḻu, kòḻavègaḻu, vimānada bhāgagaḻū-adarallū loha, gāju mattu piṃgāṇīvastugaḻa-padaragaḻannu joḍisalu, lohagaḻannu rūpisuva āyudhagaḻannu mattu accugaḻannu èrakahākalu, vidyut salakaraṇègaḻannu hòdisalu (èn‌kyāpsuleṭ) upayogisuttārè. gājina nūlègaḻa òttāsèyannu kòṭṭu òttaḍa pātrègaḻu (prèśyar vèsals), rākèṭṭina kavaca, nèlagaḻa mattu goḍègaḻa melmai vastuvāgi mattu nyūṭrānugaḻiṃda rakṣisuva kavacavastuvāgiyū upayogavāguttavè.

ullekhagaḻu 

rāḻagaḻu
maisūru viśvavidyānilaya viśvakośa
ಎಪಾಕ್ಸಿ ರಾಳ